laion/Wikipedia-Exotic huggingface dataset:
ברונו קוניה

ברונו קוניה קנטניידה (בפורטוגזית: Bruno Cunha Cantanhede; נולד ב-22 ביולי 1993) הוא כדורגלן ברזילאי, המשחק בעמדת החלוץ באל-מסאיימיר. ברונו התחיל את הקריירה שלו בסאו פאולו. לאחר שסיים את גיל הנוער, הושאל לקבוצות מהליגות הנמוכות בברזיל. ביוני 2015 חתם בעירוני קריית שמונה. ב-30 ביולי 2015, ברונו ערך את הופעת הבכורה שלו בקבוצה בהפסד 1–2 לסלובן ליברץ הצ'כית במסגרת מוקדמות הליגה האירופית. ב-23 באוגוסט 2015, כבש את שער הבכורה שלו בקבוצה בהפסד 1–3 נגד הפועל באר שבע. ב-10 ביולי 2016, קוניה הושאל לטונדלה מליגת העל הפורטוגזית, ובינואר 2017 חזר לברזיל והצטרף לפרנה. בקיץ 2017, קוניה שוחרר מקריית שמונה וחתם בטג'אן האנה סיטיזן מהליגה השנייה בקוריאה הדרומית. בהמשך שיחק גם באניאנג, ווילה נובה וסנטראל. ביולי 2019 חתם בוייטל מליגת העל הווייטנאימית. בינואר 2021, ברונו חתם בהאנוי. בדצמבר 2021 הצטרף לפרסיב באנדונג מליגת העל האינדונזית. עירוני קריית שמונה אלוף האלופים: 2015 ברונו קוניה, באתר Transfermarkt ברונו קוניה, באתר Soccerway ברונו קוניה, באתר WorldFootball.net ברונו קוניה, באתר FootballDatabase.eu שמעון אלבז, קריית שמונה: ברונו קוניה חתם לחמש שנים, באתר ynet, 1 ביוני 2015 שלום אלבז, ‏קוניה נפרד מק"ש, הושאל לטונדלה הפורטוגלית, באתר ONE‏, 10 ביולי 2017 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברונו קוניה".
מי נמרים

מֵי נִמְרִים (או: נִמְרִים) היה נחל איתן ואולי גם יישוב מקראי במואב, הנזכר פעמיים בתנ"ך. היישוב נזכר כחלק מ"משא מואב" שנשאו הן ישעיהו הנביא והן ירמיהו הנביא: ”לִבִּי לְמוֹאָב יִזְעָק בְּרִיחֶהָ עַד צֹעַר עֶגְלַת שְׁלִשִׁיָּה כִּי מַעֲלֵה הַלּוּחִית בִּבְכִי יַעֲלֶה בּוֹ כִּי דֶּרֶךְ חוֹרֹנַיִם זַעֲקַת שֶׁבֶר יְעֹעֵרוּ כִּי מֵי נִמְרִים מְשַׁמּוֹת יִהְיוּ”; וכן: ”מִזַּעֲקַת חֶשְׁבּוֹן עַד אֶלְעָלֵה, עַד יַהַץ נָתְנוּ קוֹלָם מִצֹּעַר עַד חֹרֹנַיִם עֶגְלַת שְׁלִשִׁיָּה כִּי גַּם מֵי נִמְרִים לִמְשַׁמּוֹת יִהְיוּ”. אוסביוס, בחיבורו האונומסטיקון (תחילת המאה ה-4 לספירה), ציין כי היישוב היה מיושב בימיו, ושכן באזור צוער. לפי הסברה, שמה של העיר השתמר עד ימינו בשם הנחל "ואדי נמירה", הנשפך לים המלח בדרום מואב, בקרבת צוער. ישעיהו פרס, הערך "מֵי נִמְרִים", ארץ ישראל - אנציקלופדיה טופוגרפית-היסטורית, (כרך ג, עמ' 568), הוצאת ראובן מס, תשי"ב. ספר ישעיהו, פרק ט"ו, פסוקים ה'–ו'. ספר ירמיהו, פרק מ"ח, פסוק ל"ד. אונומסטיקון 138, 20. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ה', 873-874. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יאבור

יאבור (פולנית: Jawor; גרמנית: Jauer) היא עיירה בצפון-מזרח פרובינציית שלזיה תחתית שבדרום-מערב פולין. בעיירה ניתן למצוא כנסיית שלום פרוטסטנטית. היא הוכרזה כאתר מורשת עולמית של אונסק"ו בשנת 2001. "טירת יאבור" נמצאת ביאבור. יאבור הוא השם הפולני לעץ השקמה. החפירות הארכאולוגיות מוכיחות שתחילת ההתיישבות באזור הייתה בתקופה הנאוליתית, כ-5000 שנים לפני הספירה. לתקופה זו עד 500 לפנה"ס מוקדשת תערוכה במוזיאון ביאבור. בשלהי ימי הביניים, יאבור הייתה יישוב סלאבי שהשתייך לשושלת פיאסט. בשנת 1203 פרצה שרפה בעיירה שכילתה בה לגמרי את כל בתי העץ. האזכור הראשון של יאבור הוא במסמך מ-1242 שמקורו בלשכתו של הנסיך בולסלב השני. בשנת 1274, כשנוצרה דוכסות יאבור, העיירה הפכה לבירתה. בשנת 1240 גורשה הקהילה היהודית של יאבור. בעקבות מלחמות שלזיה (1740-1763) הפכה יאבור לחלק מפרוסיה. יאבור שוכנת בפרובינציית שלזיה תחתית ובמחוז יאבור. נכון לשנת 2007 בעיירה יש שטח של 18.8 קמ"ר, ובו: 66% קרקע חקלאית ואינו מיוער. שטח העיירה הוא 3.23% מכלל המחוז. אוכלוסייה בעיירה לפי מין: אוכלוסייה בעיירה לפי תאריך: צ'כיה טורנוב, צ'כיה גרמניה ניסקה, גרמניה אוקראינה ברדיצ'ב, אוקראינה איטליה רוזטו דלי אברוצי, איטליה פולין נייפולומיצה, פולין בניינים ביאבור כיכר השוק רחוב מגורים בניין התיאטרון העירוני כנסייה ברחוב מרצ'ין כנסיות השלום מדיה וקבצים בנושא יאבור בוויקישיתוף מדיה וקבצים בנושא כנסיית השלום ביאבור בוויקישיתוף אתר האינטרנט הרשמי של יאבור "יאבור", באתר השטעטל הווירטואלי "יאבור", באתר JewishGen (באנגלית) כנסיות השלום, באתר תיירות של פולין Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie נכון ל-31 בדצמבר 2013,במרכז הסטטיסטי אוכלוסייה לפי עיר אוכלוסייה. גודל ומבנה על ידי חלוקה טריטוריאלית. נכון ליום 30 ביוני 2010. המשרד הסטטיסטי המרכזי, אוכלוסייה בעיריות. הלשכה הסטטיסטית המרכזית
עונת 1987/1988 ב-NBA

עונת 1987/1988 היא העונה ה-42 של ליגת ה-NBA. העונה הסתיימה עם זכייתה השנייה ברציפות וה-11 בסך הכול של לוס אנג'לס לייקרס בתואר האליפות, לאחר שבסדרת הגמר ניצחה את דטרויט פיסטונס בתוצאה 4-3. ג'יימס וורת'י, שקלע 22 נקודות בממוצע למשחק לאורך הסדרה זכה בתואר ה-MVP של סדרת הגמר. בתואר ה-MVP של העונה הסדירה זכה לראשונה מייקל ג'ורדן משיקגו בולס. דראפט 1987 התקיים ב-22 ביוני 1987 במדיסון סקוור גארדן שבניו יורק. בהגרלה (לוטרי) זכו הסן אנטוניו ספרס בבחירה הראשונה, שניצלו אותה כדי לבחור את דייוויד רובינסון מהאקדמיה הימית של ארצות הברית. רובינסון הצטרף לספרס רק בעונת 1989/90, בה זכה בתואר רוקי העונה, מאחר שנותרו שנתיים עד לסיום שירותו בצי האמריקני. בסך הכל נבחרו בדראפט 1987 שבעה שחקני אולסטאר: רובינסון, סקוטי פיפן (בחירה חמישית), קווין ג'ונסון (7), הוראס גרנט (10), רג'י מילר (11), מארק ג'קסון שזכה בתואר רוקי העונה (18) ורג'י לואיס (22). שחקנים בולטים אחרים שנבחרו בדראפט זה כוללים את ארמון גיליאם (בחירה שנייה), קני סמית' (6), מאגסי בוגס (12), בילי דונובן (68) וחבר היכל התהילה של הכדורסל שארונאס מרצ'ולוניס (127). כמו כן סקוט ברוקס העמיד את עצמו לבחירה בדראפט אך לא נבחר. להלן רשימת נבחרי הסיבוב הראשון (מתוך שבעה סיבובים): משחק האולסטאר נערך ב-7 בפברואר 1988 בשיקגו, אילינוי. המאמנים במשחק היו מייק פראטלו מאטלנטה הוקס המזרחית ופט ריילי מלוס אנג'לס לייקרס המערבית. חמישיית המזרח כללה את אייזיאה תומאס, מייקל ג'ורדן, דומיניק וילקינס, לארי בירד ומוזס מלון, וחמישיית המערב כללה את מג'יק ג'ונסון, פאט ליבר, אלכס אינגליש, קארל מלון והאקים אולאג'ואן. במשחק עצמו ניצחה קבוצת המזרח בתוצאה 138-133, ול-MVP של משחק האולסטאר נבחר מייקל ג'ורדן שקלע 40 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - מייקל ג'ורדן, שיקגו בולס שחקן ההגנה של העונה - מייקל ג'ורדן, שיקגו בולס רוקי העונה - מארק ג'קסון, ניו יורק ניקס השחקן השישי של העונה - רוי טארפלי, דאלאס מאבריקס השחקן המשתפר של העונה - קווין דאקוורת', פורטלנד טרייל בלייזרס מאמן העונה - דאג מו, דנוור נאגטס מנהל העונה - ג'רי קראוס, שיקגו בולס גביע האזרחות - אלכס אינגליש, דנוור נאגטס מארק ג'קסון (ניו יורק ניקס) קני סמית' (סקרמנטו קינגס) דריק מקי (סיאטל סופרסוניקס) ארמן גיליאם (פיניקס סאנס) גרג אנדרסון (סן אנטוניו ספרס) סגל האלופה, לוס אנג'לס לייקרס: ג'יימס וורת'י, מג'יק ג'ונסון, ביירון סקוט, כרים עבדול-ג'באר, איי. סי. גרין, מייקל תומפסון, מייקל קופר, קורט רמביס, טוני קמפבל, וס מת'יוז, מייק סמרק ומילט וגנר. מאמן ראשי: פט ריילי. מדיה וקבצים בנושא עונת 1987/1988 ב-NBA בוויקישיתוף סיכום עונת 1987/1988 באתר nba.com רשימת הנבחרים בדראפט 1987, basketball-reference.com סיכום משחק האולסטאר 1988, nba.com
פוליטיקה של סקוטלנד

סקוטלנד מהווה חלק מארבע אומות הבית של הממלכה המאוחדת, לצד אנגליה, וויילס וצפון אירלנד. לפיכך, כפופה סקוטלנד בראש ובראשונה להסדרים הפוליטיים ולמוסדות השלטון של הממלכה כולה. בראש המדינה עומד בית המלוכה הבריטי, שבראשו עומד כיום המלך צ'ארלס השלישי. לבית המלוכה תפקיד ייצוגי בעיקרו, ולמעשה הכוח המרכזי מצוי בפרלמנט הבריטי, המהווה את השדרה המרכזית של המשטר הבריטי. מהפרלמנט נובעת ממשלת בריטניה המהווה את הכוח ביצועי של הממלכה, כאשר כוח מרכזי נוסף הוא מערכת המשפט הבריטית. סקוטלנד נכנסה לאיחוד פוליטי עם אנגליה בשנת 1707 ומאז שלחה נציגים לפרלמנט בלונדון. כיום ישנם 59 חברי פרלמנט המייצגים את סקוטלנד בפרלמנט הבריטי. בשנת 1999 הוקם באדינבורו הפרלמנט הסקוטי, אשר נהנה מסמכויות חקיקה נרחבות בנושאי פנים. סקוטלנד מיוצגת בממשלת בריטניה בידי מזכיר המדינה לענייני סקוטלנד והשר הראשון של סקוטלנד. ראש המדינה בסקוטלנד הוא המונרך הבריטי, כיום צ'ארלס השלישי. ערך מורחב – הפרלמנט הסקוטי בעקבות עליית ממשלת הלייבור בבריטניה בשנת 1997, נערך משאל עם בנושא הקמת פרלמנט סקוטי אוטונומי. 63.5% מהציבור הסקוטי תמך בהקמת הפרלמנט. הפרלמנט נוצר מכוח חוק סקוטלנד (1998) של הפרלמנט הבריטי. בחוק נקבעו "עניינים שמורים", אשר לפרלמנט הסקוטי אין סמכויות בהם, כגון:ביטחון, יחסים בינלאומיים, תקציב ומדיניות כלכלית. חברי הפרלמנט הסקוטי נבחרים מדי 5 שנים, 73 מהם במחוזות בחירה ו-56 מהם ברשימות ארציות. חברי הפרלמנט נקראים בקיצור MSP. במסגרת חוק סקוטלנד (1998), הועברו סמכויות המשרד הסקוטי לממשלת סקוטלנד, שבראשה עומד השר הראשון של סקוטלנד. כיום המשרד הממונה על סקוטלנד בממשלת בריטניה הוא משרד סקוטלנד, שבראשו עומד מזכיר המדינה לענייני סקוטלנד. דונלד דיואר (2000-1999) הנרי מקליש (2001-2000) ג'ק מקונל (2007-2001) אלכס סלמונד (2014-2007) ניקולה סטרג'ן (2014 - 2023) חמזה יוסף (2023 והלאה) סקוטלנד מיוצגת בבית הנבחרים הבריטי על ידי 59 חברי פרלמנט. באופן מסורתי, מזכיר המדינה לענייני סקוטלנד הוא אחד מהם. כיום (2015), חברי הפרלמנט מסקוטלנד שייכים לארבע מפלגות: המפלגה הלאומית הסקוטית (56) מפלגת הלייבור (1) המפלגה השמרנית (1) המפלגה הליברל-דמוקרטית (1) סקוטלנד מהווה מחוז בחירה לפרלמנט האירופי. המחוז שולח כיום שישה נציגים לפרלמנט. השלטון המקומי בסקוטלנד מאורגן ב-32 רשויות מקומיות. כל רשות מקומית נשלטת על ידי מועצה המורכבת מחברי מועצה הנבחרים מדי ארבע שנים. כיום הרשות המקומית הגדולה ביותר היא העיר גלאזגו (593,200 תושבים) והרשות המקומית הקטנה ביותר היא איי אורקני (21,400 תושבים). מדיה וקבצים בנושא פוליטיקה של סקוטלנד בוויקישיתוף סקוטלנד, פוליטיקה וממשל, דף שער בספרייה הלאומית
בקארי קונה (כדורגלן מבורקינה פאסו)

בקארי קונה (נולד ב-27 באפריל 1988) הוא כדורגלן עבר מבורקינה פאסו המשחק בעמדת הבלם. קונה התחיל את הקריירה שלו בשנת 2005 עם אטואל פילנטה וכעבור שנה עזב לאירופה כאשר חתם בגנגאן הצרפתית לאחר שנתיים בקבוצת המילואים הצטרף לקבוצה הראשונה. ב-11 באוגוסט 2011 חתם לחמש שנים באולימפיק ליון תמורת 3 מיליון אירו דמי העברה. ב-24 באוגוסט 2011 הבקיע את שער הבכורה שלו בליון במסגרת מוקדמות ליגת האלופות נגד רובין קאזאן. ב-27 ביוני 2016 חתם קונה במאלגה הספרדית. ב-26 באוגוסט 2017 הושאל לשטרסבורג. ב-30 ביולי 2018 חתם קונה באנקרגוצ'ו הטורקית. ב-28 בינואר 2019, קונה חתם בארסנל טולה מליגת העל הרוסית. במדי ארסנל טולה, רשם רק משחק ליגה אחד וב-2 בדצמבר 2019, שוחרר מהמועדון. ב-21 באוקטובר 2020, קונה חתם בקרלה בלסטרס מהסופר ליג ההודי. לזכותו של קונה, 42 הופעות במדי נבחרת בורקינה פאסו עימה השתתף בגביע אפריקה לאומות בשנים: 2010, 2012, 2013, 2015 ו-2017. מדיה וקבצים בנושא בקארי קונה בוויקישיתוף בקארי קונה, באתר Transfermarkt בקארי קונה, באתר Soccerway בקארי קונה, באתר BDFutbol בקארי קונה, באתר WorldFootball.net בקארי קונה, באתר National Football Teams בקארי קונה, באתר FootballDatabase.eu פרופיל השחקן באתר הליגה הצרפתית
משטרה בגרמניה הנאצית

המשטר הנאצי בגרמניה הפעיל מערכת מסועפת של כוחות וארגונים משטרתיים וסמי-צבאיים במטרה לאכוף את מרות המפלגה הנאצית ולחזק את השלטון הטוטליטרי באוכלוסייה בגרמניה. ביוני 1936 מינה אדולף היטלר את היינריך הימלר, מפקד האס אס, לראש המשטרה הגרמנית כולה בתואר רייכספיהרר-אס אס וראש המשטרה הגרמנית (Reichsführer-SS und Chef der Deutschen Polizei). הדבר איפשר להימלר להתחיל בתהליך ארגון המערכת המשטרתית מתוך עצמאות מלאה והכפפה למעשה של הארגון המדינתי (המשטרה) לארגון מפלגתי (האס-אס). בתחילה גיבש הימלר שתי זרועות עיקריות של כוח המשטרה, משטרת הסדר (אורפ"ו, (ORPO - Ordnungspolizei)) ומשטרת הביטחון (סיפ"ו, SIPO; Sicherheitspolizei). משטרת הסדר הופקדה על "שמירת הסדר הציבורי" וכללה את משטרת המגן (Schutzpolizei), הז'נדרמריה (המשטרה באזור הכפרי) ושירותי עזר טכניים, ב-1938 אוחדו לארגון זה שירותי כיבוי אש, וב-1942 גם ההגנה האזרחית; ואילו במשטרת הביטחון נכללו הגסטפו ומשטרת הפלילים (KRIPO). ערך מורחב – משטרת הסדר משטרת הסדר – אורפ"ו (ORPO - Ordnungspolizei) - איחדה בתוכה את משטרת המגן (המשטרה הרגילה של הערים) ואת הז'נדרמריה (המשטרה הרגילה של מחוזות השדה). על האורפ"ו פיקד קורט דליגה, שהוחלף באוגוסט 1943 על ידי אלפרד ויננברג (Alfred Wünnenberg), שפיקד על הארגון עד תום המלחמה. תפקידה העיקרי היה שמירת הסדר הציבורי. היא כללה את השוטרים במדים (שוטרי מקוף) כשב-1938 צורפו לתוכה מכבי האש וב-1942 גם משטרת ההג"א ומשטרת העזר העירונית והכפרית. כמו כן נוספו להם יחידות לוחמה נגד פרטיזנים ומשטרות הארצות הכבושות (כמו משטרת העזר הליטאית ומשטרת העזר האוקראינית). ב- 1944 שירתו במשטרה זו שלושה מיליון וחצי איש. בתקופה זו היא כבר הייתה חלק מהאס אס, תחת פיקודו העקיף של הימלר. לעיתים השתתף האורפ"ו בפעולות אנטישמיות ופעולות ריכוז והשמדה. ערך מורחב – המשטרה הפלילית (קריפ"ו) המשטרה הפלילית – קריפ"ו (KRIPO - Kriminalpolizei) - פעלה בעיקר בתחום הפלילי - לכידת פושעים ועבריינים, אך לעיתים צורפה לגסטפו בפעולותיה. עד לשנת 1936 הייתה חלק ממשרדי הפנים של מחוזות הרייך השונים, אך בעקבות ריכוז המשטרות בידי הימלר היא אוחדה עם משטרת הפלילים של פרוסיה (משרד המשטרה הפלילית של הרייך - Reichskriminalpolizeiamt) ויחדיו אוחדו עם הגסטפו ב"משרד הראשי למשטרת הביטחון - סיפ"ו". כאשר המשטרה אוחדה ל"משרד הראשי לביטחון הרייך" הקריפ"ו היה למשרד 5 במשרד זה, הוא כלל 4 אגפים ובראשו עמד ד"ר ארתור נבה (שהיה אחד ממפקדי האיינזצגרופן במזרח ולימים נקשר בניסיון ההתנקשות הכושל בהיטלר בשנת 1944 והוצא להורג). ערך מורחב – גסטפו ערך מורחב – משטרת הביטחון ב-1936 הוקמה משטרת הביטחון (בגרמנית: Sicherheitspolizei; בראשי תיבות: סיפ"ו, SIPO), מאיחוד של המשטרה הפלילית (קריפו) והמשטרה החשאית (גסטפו). ב-1939 אוחד משרד זה עם האס דה (שירות הביטחון של האס אס) תחת השם המשרד הראשי לביטחון הרייך בראשות ריינהרד היידריך. יעקב לזוביק, הביורוקרטיה של היטלר: משטרת הביטחון הנאצית והבנאליות של הרשע, ירושלים, תשס"א Gordon Williamson, World War II German Police Units, Osprey Publishing, 2006 ISBN 978-1846030680 כוחות המשטרה בגרמניה הנאצית, היסטוריית הציר
לי זלדין

לי זלדין (באנגלית: Lee Zeldin; נולד ב-30 בינואר 1980) הוא פוליטיקאי יהודי אמריקאי, חבר המפלגה הרפובליקנית. כיהן כנציג מחוז הקונגרס הראשון של מדינת ניו יורק בבית הנבחרים של ארצות הברית. זלדין נולד בלונג איילנד למשפחה יהודית רפורמית. ב-1998 סיים את לימודיו בבית הספר התיכון ויליאם פלויד (אנ') בלונג איילנד, ב-2001 סיים תואר ראשון בהצטיינות במדע המדינה באוניברסיטת המדינה של ניו יורק באולבני וב-2003 סיים תואר JD במשפטים מבית הספר למשפטים של אולבני. ב-1998 התגייס לתוכנית קצונת המילואים של צבא ארצות הברית, הוא עבר קורס קצינים והכשרה כצנחן בפורט בנינג. בתום לימודי המשפטים הוצב בחיל המודיעין ועבר קורס קציני מודיעין בפורט האוצ'וקה שבאריזונה. במרץ 2004 עבר לפרקליטות הצבא ושירת כתובע ושופט צבאי בדיוויזיה המוטסת ה-82. ביולי 2006 נשלח לעיראק עם יחידתו, הוא שירת באזור תיכרית עד ספטמבר 2006 והיה מעורב במבצעי איתור ולכידת מבוקשים. בספטמבר 2007 השתחרר משירות סדיר ועבר לשרת במסגרת כוחות המילואים כפרקליט צבאי. במאי 2012 קודם לדרגת מייג'ור. לאחר שירותו הסדיר עבד תקופה קצרה כיועץ משפטי ברשות הנמלים של ניו יורק וניו ג'רזי ובהמשך פתח משרד פרטי. ב-2010 נבחר לסנאט של מדינת ניו יורק וב-2012 נבחר לכהונה נוספת. בנובמבר 2014 נבחר לבית הנבחרים של ארצות הברית כנציג מחוז מס' 1 (מזרח לונג איילנד). הוא הדיח את טים בישופ מהמפלגה הדמוקרטית לאחר שש כהונות רצופות. זלדין הושבע לתפקיד בינואר 2015, הוא מכהן בבית הנבחרים בוועדת התחבורה והתשתיות, בוועדת החוץ ובוועדה לענייני חיילים משוחררים. זלדין הוא אחד משני חברי הקונגרס היהודים מהמפלגה הרפובליקנית, הוא כיהן כיו"ר משותף של השדולה הרפובליקנית למען ישראל בבית הנבחרים, יחד עם פיטר רוסקאם, דאג למבורן ולאונרד לאנס. בבחירות ב-2016 נבחר לכהונה נוספת ברוב של 59% ובבחירות 2018 זכה ברוב של 51.5%. באפריל 2021 הכריז זלדין על התמודדותו לתפקיד מושל ניו יורק בבחירות 2022. בבחירות הכלליות הפסיד למושלת המכהנת קת'י הוקול, וכהונתו בקונגרס תמה בראשית ינואר 2023. זלדין נשוי לדיאנה ואב לזוג תאומות זהות. הוא חבר בקהילה היהודית רפורמית באוקדייל שבניו יורק. מדיה וקבצים בנושא לי זלדין בוויקישיתוף אתר האינטרנט הרשמי של לי זלדין לי זלדין, ברשת החברתית פייסבוק לי זלדין, ברשת החברתית אקס (טוויטר) לי זלדין, סרטונים בערוץ היוטיוב לי זלדין באתר בית הנבחרים של ארצות הברית לי זלדין באתר הסנאט של מדינת ניו יורק Lee Zeldin is distancing himself from Jewish Democrats, ניו יורק פוסט, 17 בנובמבר 2014 לי זלדין באתר המפלגה הרפובליקנית בבית הנבחרים ביוגרפיה באתר combatveteransforcongress.org לי זלדין, באתר המדריך הביוגרפי של הקונגרס של ארצות הברית (באנגלית) רבקה שאבאד, GOP Rep. Lee Zeldin announces run for governor of New York, באתר NBC News‏, 8 באפריל 2021 (באנגלית)
גומות החן של זוהר

גומות החן של זהר הוא ספר ילדים ישראלי מאת הסופר מאיר שלו, שיצא לאור בשנת 1987 בהוצאת כתר ספרים. הספר אויר בידי יוסי אבולעפיה. זֹהר ילדה בת ארבע וחצי מירושלים אשר דמתה להרבה ילדים אחרים. היו לה עיניים חומות ויפות, אף קטן ומתוק, שיער חלק ונעים, ופרצוף נחמד ושמח. אבל ברגע שראתה את הגומות של בלחייה של ילדה אחרת, זוהר הרגישה כי היא מוכרחה שגם לה יהיו גומות, היא מנסה להשיגן בדרכים שונות. היא מנסה לקנות גומות במכולת, מנסה לחפש פרצוף שיעשה לה גומות, מבקשת מהקוסם שיעשה לה גומות חן ואפילו חולמת בלילה שיש לה גומות. דמותה של הילדה זהר קרויה על שם בתו של שלו, זהר. בשנת 1996 יצא לאור סרט קצר בהשראת הספר בביומה של רחל שיין ארגמן. יעל גרטי, למה לחתול קוראים קרמר? האנשים האמיתיים מאחורי הדמויות בספרי הילדים של מאיר שלו, באתר ynet, ‏13 ביוני 2023
ניהול מבוסס ראיות

ניהול מבוסס ראיות (באנגלית: Evidence-Based Management) היא גישה לפיה החלטות ניהוליות צריכות להיות מבוססות על שילוב של חשיבה ביקורתית והראיות הזמינות הטובות ביותר על מנת להגדיל את הסיכוי לתוצאה חיובית. תחום הניהול מבוסס ראיות (EBM), מגיע אל עולם הארגון והניהול מעולם הרפואה, מתחום הרפואה מבוססת ראיות (אנגלית: Evidence Based Medicine). "מבוסס ראיות" הוא מונח שנטבע במקור בשנת 1990, לפיו החלטות מתקבלות על סמך מחקרים קליניים, ספרות מקצועית ופרוטוקולים קליניים מבוססי ראיות, ולא על סמך כישורי מכירה של ספקים ויצרני תרופות, ידע שנרכש בתקופת הלימודים או ניסיון אישי. כיום עקרונות המונח הורחבו לתחומים מגוונים, כגון חינוך, קרימינולוגיה, מדיניות ציבורית, עבודה סוציאלית וניהול. ניהול מבוסס ראיות נועד לשפר את דרך קבלת ההחלטות. זוהי גישה לקבלת החלטות ביום יום בעבודה שעוזרת למנהלים להעריך באופן ביקורתי את המידה שבה הם יכולים לסמוך על הראיות שבידיהם. הדבר גם מסייע למנהלים לזהות, למצוא ולהעריך ראיות נוספות שרלוונטיות להחלטות שלהם, ולא להתבסס על הטיות קוגניטיביות או היוריסטיקות כגון אמונות, אופנות, רעיונות פופולריים או על סיפורי הצלחה של מנכ"לים מפורסמים. ניהול המבוסס על ראיות אינו רעיון חדש, צ'סטר ברנרד (1938), קידם את הפיתוח של מדעי טבע בארגון כדי להבין טוב יותר בעיות בלתי צפויות הקשורות בסמכות ובהסכמה. התהליך של ניהול מבוסס ראיות כולל 6 שלבים: 1. לשאול: תרגום נושא או בעיה מעשי לשאלה בת מענה 2. לרכוש: באופן שיטתי מחפשים ואוספים ראיות 3. לאמוד: שופטים את אמינות ורלוונטיות הראיות 4. לשקלל: נתינת משקל לראיות ואיחודן 5. ליישם: שילוב הראיות בתהליך קבלת ההחלטות 6. להעריך: הערכת התוצאה של ההחלטה שהתקבלה בעשורים האחרונים בוצע מחקר מדעי בנושאים הרלוונטיים לפרקטיקות ניהול, כגון צמצומים, הנעת עובדים, הגדרת מטרות, עידוד יזמות, ניהול מיזוגים, תמריצים כספיים, ניהול הדרכה, שיפור ביצועים, גיוס והערכת עובדים ועוד. יישום והטמעה של "מבוסס ראיות" קשה ממספר סיבות: יש יותר מידי ראיות, אין מספיק ראיות טובות, הראיות לא תואמות לשאלה, אנשים מנסים להטעות אותך, אתה בוחר להתעלם מחלק מהראיות, השפעות נלוות לפתרון מעיבות על התוצאה ויותר קל לשווק סיפור מאשר לשווק ראיות. על אף הקשיים, ניתן לקדם את התחום ולצמצם את הפער בין המחקר לבין הפרקטיקה בארגונים דרך עבודה עצמאית וקולקטיבית כאחד: ניהול ציפיות סטודנטים, לספק מודלים של פרקטיקה מבוססת ראיות, לקדם שימוש פעיל בראיות ולבנות שיתופי פעולה בין המנהלים, חוקרים ומחנכים. Center for Evidence-Based Management (באנגלית) יסמין שיקלר-הורוביץ, ניהול מבוסס ראיות - שינוי בתפישת הניהול, באתר News1 מחלקה ראשונה, 8 בנובמבר 2010 The (uncomfortable) truth of HR and leadership development | Patrick Vermeren | TEDxKMA, סרטון בערוץ "TEDx Talks", באתר יוטיוב (אורך: 19:28) (באנגלית. כתוביות בעברית) Rousseau, D. M. (2006). Is there such a thing as “evidence-based management”? Academy of management review, 31(2), 256-269. http://www.cebma.org/a-definition-of-evidence-based-management/ Pfeffer, J., & Sutton, R. I. (2006). Evidence-based management. Harvard business review, 84(1), 62. Rousseau, D. M. (2006). Is there such a thing as “evidence-based management”? Academy of management review, 31(2), 256-269.
עונת 2015/2016 בליגה האירופית

עונת 2016/2015 בליגה האירופית הייתה העונה ה-45 בה מתקיים טורניר הכדורגל האירופאי השני בחשיבותו של אופ"א והעונה השביעית שהתקיימה במתכונת הנוכחית. משחק הגמר של הליגה האירופית 2015/2016 התקיים ב-18 במאי 2016 בזנקט יאקוב פארק, בזל, שווייץ. במשחק התמודדה ליברפול מול סביליה, שזכתה בתואר בפעם החמישית בתולדותיה ובפעם השלישית ברציפות. בעקבות הזכייה קיבלה סביליה כרטיס כניסה לשלב הבתים של ליגת האלופות. שלוש קבוצות ישראליות השתתפו בטורניר: הפועל באר שבע, בית"ר ירושלים (2 הקבוצות הודחו בשלב המוקדמות השני) ועירוני קריית שמונה (הודחה בשלב המוקדמות השלישי). כל ההגרלות התקיימו במשרדי אופ"א בניון, שווייץ, למעט אם נאמר אחרת. ההגרלה נערכה ב-22 ביוני 2015. הסיבוב הראשון נערך ב-30 ביוני וב-2 ביולי והסיבוב השני נערך ב-7 ביולי וב-9 ביולי 2015. מודגש =ניצח הסיבוב הראשון נערך ב-16 ביולי והסיבוב השני נערך ב-23 ביולי. מודגש =ניצח הסיבוב הראשון נערך ב-30 ביולי והסיבוב השני נערך ב-6 באוגוסט. מודגש =ניצח ההגרלה נערכה ב-7 באוגוסט 2015. הסיבוב הראשון נערך ב-20 באוגוסט והסיבוב השני נערך ב-27 באוגוסט 2015. מודגש =ניצח 48 קבוצות חולקו ל-4 דרגים. ארבעת הדרגים דורגו לפי דירוג אופ"א לקבוצות. הקבוצות הוגרלו ל-12 בתים כאשר בכל בית 4 קבוצות, אחת מכל דרג. כאשר לא יכולות לשחק באותו בית שתי קבוצות מאותה מדינה. לשלב 32 האחרונות מגיעות שתי הקבוצות הראשונות מכל בית אליהם מצטרפות 8 הקבוצות שסיימו במקום השלישי בבית בשלב הבתים של ליגת האלופות 32 הקבוצות שהעפילו לשלב זה חולקו לשני דרגים על פי ניקוד של קבוצות מדורגות (12 הקבוצות שסיימו במקום הראשון משלב הבתים+ארבע הקבוצות הטובות מהמקום שלישי בליגת האלופות) ולא מדורגות (12 הקבוצות שסיימו במקום השני משלב הבתים+ארבע הקבוצות הנוספות מהמקום השלישי בליגת האלופות) קבוצות שנפגשו בשלב הבתים או שמאותה מדינה לא יכולות להיפגש בשלב זה. הסיבוב הראשון נערך ב-18 בפברואר, הסיבוב השני ב-25 בפברואר. הסיבוב הראשון נערך ב-10 במרץ, הסיבוב השני ב-17 במרץ. הסיבוב הראשון נערך ב-7 באפריל, הסיבוב השני ב-14 באפריל. הסיבוב הראשון נערך ב-28 באפריל, הסיבוב שני נערך ב-5 במאי. משחק הגמר נערך ב-18 במאי 2016 בזנקט יאקוב פארק, בזל, שווייץ. ערך מורחב – גמר הליגה האירופית 2016 עונת 2015/2016 בליגת האלופות גמר הליגה האירופית 2016 מדיה וקבצים בנושא עונת 2015/2016 בליגה האירופית בוויקישיתוף באתר אופ"א בפעם השלישית ברציפות: סביליה זכתה בליגה האירופית, באתר וואלה, 18 במאי 2016 2015/16 Europa League: All you need to know, UEFA.com, 8 June 2015 שחקן לגיה ורשה נפגע מאבן שנזרקה, המשחק פוצץ, באתר ONE‏, 30 ביולי 2015 אחרי מהפך ענק: ליברפול וקלופ עלו לחצי הגמר על חשבון דורטמונד, באתר וואלה, 13 באפריל 2016
עונת 1985/1986 ב-NBA

עונת 1985/1986 היא העונה ה-40 של ליגת ה-NBA. העונה הסתיימה עם זכייתה ה-16 של בוסטון סלטיקס בתואר האליפות, לאחר שבסדרת הגמר ניצחה את יוסטון רוקטס בתוצאה 4–2. לארי בירד זכה בתואר ה-MVP של סדרת הגמר בפעם השנייה בקריירה, וכן בתואר ה-MVP של העונה הסדירה בעונה השלישית ברציפות. בשנת 1996 נבחרו הסלטיקס של עונה זו לאחת מ-10 הקבוצות הגדולות בתולדות ה-NBA. בתחילת העונה עברה קבוצת "קנזס סיטי קינגס" לסקרמנטו, קליפורניה, ושינתה את שמה לסקרמנטו קינגס. דראפט 1985, שהתקיים ב-18 ביוני 1985 במדיסון סקוור גארדן שבניו יורק, היה הדראפט הראשון שבו סדר הקבוצות הבוחרות נקבע על פי הגרלה - שיטת הלוטרי. בהגרלה זכו הניו יורק ניקס בבחירה הראשונה, שניצלו אותה כדי לבחור את פטריק יואינג מאוניברסיטת ג'ורג'טאון. יואינג זכה בסיום העונה בתואר רוקי השנה. בסך הכול נבחרו בדראפט 1985 עשרה שחקני אולסטאר: פטריק יואינג, קסביאר מקדניאל (בחירה רביעית), כריס מאלין (7), דטלף שרמפף שהפך לגרמני הראשון ב-NBA (בחירה שמינית), צ'ארלס אוקלי (9), קארל מלון (13), ג'ו דיומרס (18), איי סי גרין (23), טרי פורטר (24) ומייקל אדמס (66). שחקנים בולטים אחרים שנבחרו בדראפט זה כוללים את ויימן טיסדייל (2), מאנוט בול (31), טיירון קורבין (35), ג'ון "הוט רוד" ויליאמס (45), ג'רלד וילקינס (47), סם מיצ'ל (54), ספאד ווב (87) ומריו אלי (160). להלן רשימת נבחרי הסיבוב הראשון (מתוך שבעה סיבובים): משחק האולסטאר נערך ב-9 בפברואר 1986 בדאלאס, טקסס. המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את אייזיאה תומאס שזכה בתואר ה-MVP של משחק האולסטאר, סידני מונקריף, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, אלווין רוברטסון, ג'יימס וורת'י, כרים עבדול-ג'באר ורלף סמפסון. במשחק עצמו ניצחה קבוצת המזרח בתוצאה 139-132. ‏*כוכבית מסמנת קבוצה שהעפילה לפלייאוף. MVP של העונה הסדירה - לארי בירד, בוסטון סלטיקס שחקן ההגנה של העונה - אלווין רוברטסון, סן אנטוניו ספרס רוקי העונה - פטריק יואינג, ניו יורק ניקס השחקן השישי של העונה - ביל וולטון, בוסטון סלטיקס השחקן המשתפר של העונה - אלווין רוברטסון, סן אנטוניו ספרס מאמן העונה - מייק פראטלו, אטלנטה הוקס מנהל העונה - סטן קסטן, אטלנטה הוקס גביע האזרחות - מייקל קופר, לוס אנג'לס לייקרס ורורי ספארו, ניו יורק ניקס ג'ו דיומרס (דטרויט פיסטונס) אקסבייר מקדניאל (סיאטל סופרסוניקס) צ'ארלס אוקלי (שיקגו בולס) קארל מלון (יוטה ג'אז) פטריק יואינג (ניו יורק ניקס) סגל האלופה, בוסטון סלטיקס: לארי בירד, קווין מקהייל, רוברט פאריש, דניס ג'ונסון, דני איינג', ביל וולטון, ג'רי סיסטינג, סקוט ודמן, גרג קייט, דייוויד ת'רדקיל, ריק קרלייל וסם וינסנט. מאמן ראשי: קיי. סי. ג'ונס. מדיה וקבצים בנושא עונת 1985/1986 ב-NBA בוויקישיתוף סיכום עונת 1985/1986 באתר nba.com רשימת הנבחרים בדראפט 1985 באתר basketball-reference.com סיכום משחק האולסטאר 1986 באתר nba.com